详情
《误桃源》
作者: 无名氏砥柱勒铭赋,本赞禹功勋。试官亲处分,赞唐文。秀文冥子里,銮驾幸并汾。恰似郑州去,出曹门。...详情
严凝天气,近腊时节,寒梅暗绽疏枝。素艳琼苞,盈盈掩映亭池。雪中欺寒探暖,替东君、先报芳菲。暗香远,把荒林幽圃,景致妆迟。别是一般风韵,超群卉、不待淡荡风吹。雅态仪容,特地惹起相思。折来画堂宴赏,向尊前、吟咏怜伊。渐开尽,算闲花、野草怎知。...详情
寒应消尽,丽日添长,百花未敢先拆。冷艳幽香,分过溪南春色。调酥旋成素蕊,向碧琼、枝头匀滴。愁肠断,怕韶华三弄,雪映溪侧。应是酒阑人静,香散处、惟见玉肌冰格。细细疏风,清态为谁脉脉。芳心向人似语,也相怜、风流词客。待宴赏,伴娇娥、和月共摘。...详情
《汉宫春》
作者: 无名氏梅萼知春,见南枝向暖,一朵初芳。冰清玉丽,自然赋得幽香。烟庭水榭,更无花、争染春光。休谩说、桃夭杏冶,年年蝶闹蜂忙。立马伫、凝情久,念美人自别,鳞羽茫茫。临岐记伊,尚带宿酒残妆。云疏雨阔,怎知人、千里思量。除是托、多情驿使,殷勤折寄仙乡。...详情
去年今日关山路,疏雨断魂天气。据鞍惊见,梅花的,篱边水际。一枝折得,雪妍冰丽,风梳雨洗。正水村山馆,倚阑愁寄,有多少、春情意。好是孤芳莫比。自不分、歌梁舞地。砌香砌影,高禅文友,清谈相对。琴韵初调,瀹瓯催渝,炉薰欲试。向此时,一段风流,付与晋人标致。...详情
雪霏冰结霜凝,是谁透得春工意。南枝向暖,江边岭上,独先众卉。闲态幽姿,绿窗红蒂,粉英金蕊。念冰肤秀骨,人间要见,除非是、真仙子。羌管且休横吹。待佳人、新妆初试。鸾台晓鉴,人花相对,何须更比。疏影横斜,暗香浮动,月低风细。又岂知,渐结枝头翠玉,有和羹美。...详情
《念奴娇》
作者: 无名氏雨肥红绽,把芳心轻吐,香喷清绝。日暮天寒,独自倚修竹,冰清玉洁。待得春来,百花若见,掩面应羞杀。当风抵雨,犯寒则怕吹霎。潇潇爱出墙东,途中遥望,已慰人心渴。斗压阑干,人面共花面,难分优劣。嚼蕊寻香,凌波微步,雪沁吴绫袜。玉纤折了,人须要斜插。...详情
绛萼欺寒,暗传春信,一枝乍芳。向篱边竹外,前村雪里,青梢犹瘦,疏影溪傍。惹露和烟凝酥艳,似潇洒玉人初试妆。江南路,有多情伫立,回尽柔肠。倚楼最难忘处,正皓月、千里流光。纵广平心劲,难思丽句,少陵诗兴,犹爱清香。休怪东君先留意,问他日和羹谁又强。还轻许,笑凌空桧影,松荫交相。...详情
《远朝归》
作者: 无名氏新律才交,早旧梢南枝,朱污粉腻。烟笼淡妆,恰值雨膏初细。而今看了,记他日、酸甜滋味。多应是,伴玉簪凤钗,低桠斜堕。迤逦。对酒当歌,眷恋得芳心,竟日何际。春光付与,尤是见欺桃李。叮咛寄语,且莫负、尊前花底。拚沈醉,尽铜壶、漏传三二。...详情
《蓦山溪》
作者: 无名氏冰肌玉骨,不与凡花数。一点破清香,这心情、更谁为主。愁春归晚,时被雨廉纤,琼枝上,泪淋浪,似恨孤芳处。幽姿标格,独向江头路。拟待使君来,把芳心、丁宁分付。疏篱茅舍,回首试轻辞,争望远,嫁东风,对玉堂同处。...详情
千林凋尽,一阳未报,已绽南枝。独对霜天,冒寒先占花期。清香映月浮动,临浅水、疏影斜。孤标不似,绿李夭桃,取次成蹊。纵寿阳、妆脸偏宜。应未笑、天然雅态冰肌。寄语高楼,凭栏羌管休吹。东君自是为主,调鼎鼐、终付他时。从今点缀,百草千花,须待春归。...详情
《蓦山溪》
作者: 无名氏重黎默运,可意萦人处。清楚玉蕤仙,独幽栖、村溪月坞。冰腮露鬓,佳致在西湖,月出早,雪消迟,立马红墙序。寒梢微萼,点点蝇头许。欲露小檀心,似生怕、施朱红紫。返魂香细,堪吊独醒人,临泽国,袭清风,且咏离骚句。...详情
《渔家傲》
作者: 周紫芝月黑天寒花欲睡。移灯影落清尊里。唤醒妖红明晚翠。如有意。嫣然一笑知谁会。露湿柔柯红压地。羞容似替人垂泪。著意西风吹不起。空绕砌。明年花共谁同醉。...详情
《渔家傲》
作者: 周紫芝路入云岩山窈窕。岩花滴露花头小。香共西风吹得到。秋欲杪。天还未放秋容老。谁道水南花不好。犹胜金蕊浑如扫。留取光阴重一笑。须是早。黄花更惜重阳帽。...详情
《朝中措》
作者: 周紫芝雨馀庭院冷萧萧。帘幕度微飙。鸟语唤回残梦,春寒勒住花梢。无睡起,新愁黯黯,归路迢迢。又是夕阳时候,一炉沈水烟销。...详情
旧日荼シ时候。酒粉香襟袖。老去惜春心,试问孙郎知否。花瘦。花瘦。剪取一枝重嗅。...详情
《清平乐》
作者: 周紫芝浅妆匀靓。一点闲心性。脸上羞红凝不定。恼乱酒愁花病。晚来泪残霞。坠鬟小玉钗斜。细雨一帘春恨,东风满地桃花。...详情
《清平乐》
作者: 周紫芝东风庭户。红满桃花树。准拟踏青南陌路。双凤绣鞋新做。秋千月挂黄昏。画堂深掩朱门。立尽花阴归去,此时别是销魂。...详情
《踏莎行》
作者: 周紫芝鹊报寒枝,鱼传尺素。晴香暗与风微度。故人还寄陇头梅,凭谁为作梅花赋。柳外朱桥,竹边深坞。何时却向君家去。便须倩月与徘徊,无人留得花常住。...详情
《点绛唇》
作者: 周紫芝燕子风高,小桃枝上花无数。乱溪深处。满地飞红雨。唤得春来,又送春归去。浑无绪。刘郎前度。空记来时路。...详情
《点绛唇》
作者: 周紫芝人道长生,算来世上何曾有。玉尊长倒。早是人间少。四十年来,历尽闲烦恼。如今老。大家开口。赢得花前笑。...详情